תומאס קווסטהוף

תומאס קווסטהוף (בגרמנית: Thomas Quasthoff; נולד ב-9 בנובמבר 1959) הוא זמר בס-בריטון גרמני, הנחשב לאחד הזמרים המעולים בדורו. אף כי המוניטין שלו התבססו תחילה על שירת לידר מן התקופה הרומנטית, קווסטהוף מגלה שליטה ברפרטואר רחב, מקנטטות בארוקיות של באך עד אלתורי סולו של ג'אז. בינואר 2012 הודיע קווסטהוף על פרישתו מאולמות הקונצרטים עקב סיבוכים בבריאותו. הוא ימשיך ללמד, ולנהל את התחרות הבינלאומית שכונן ב-2009, ואף החל לארח בתוכנית טלוויזיה מיוחדת המתקיימת בברלין. קווסטהוף, יליד הילדסהיים, לוקה במומים קשים מלידה, תוצאה של תרופת התאלידומיד שנרשמה לאמו למניעת בחילות הבוקר שמהן סבלה. קומתו של קווסטהוף נמוכה באופן חריג (1.34 מטר) בגלל התקצרות העצמות הארוכות ברגליו, בגפיו העליונות העצמות הארוכות קצרות ביותר או חסרות מכל וכל וכפות ידיו דמויות סנפירים. קווסטהוף לא התקבל לקונסרבטוריון למוזיקה בהאנובר, גרמניה בגלל מצבו הגופני, שאיננו מאפשר נגינה בפסנתר, שהייתה אז תנאי הכרחי בהרשמה בקונסרבטוריון. הוא בחר ללמוד פיתוח קול באופן פרטי. נוסף לכך למד משפטים במשך שלוש שנים. לפני שהחל בקריירה מוזיקלית, עבד שש שנים כקריין ברדיו צפון גרמניה. כן עבד בדיבוב לטלוויזיה. הקריירה המוזיקלית שלו יצאה לדרך בשנת 1988, כשזכה בתחרות הבינלאומית למוזיקה ARD במינכן ובשבח מפי הבריטון דיטריך פישר-דיסקאו. בשנת 2003 הופיע לראשונה על בימת האופרה בתפקיד דון פרננדו בהפקת "פידליו" של בטהובן בניצוח סיימון ראטל בפסטיבל זלצבורג. הופעתו הראשונה עם התזמורת הסימפונית של סן פרנסיסקו התקיימה בספטמבר 2004. תומאס קווסטהוף זכה בפרס גראמי לביצוע ווקאלי מצטיין בשנת 2000. הפרס ניתן לו על שירת לידר מ"קרן הפלאים של הנער" של מאהלר, יחד עם זמרת המצו סופרן אן סופי פון אוטר. את השניים ליוותה הפילהרמונית של ברלין בניצוח קלאודיו אבאדו. בפעם השנייה זכה בפרס גראמי לביצוע ווקאלי קלאסי מצטיין על לידר עם תזמורת של שוברט, שאותם שר עם פון אוטר והתזמורת הקאמרית של אירופה בניצוח אבאדו. בפעם השלישית זכה קווסטהוף בפרס גראמי לביצוע ווקאלי מצטיין ב-2006, על הקלטת קנטטות של באך עם חברי המקהלה הקאמרית של סולני הבארוק של ברלין בניצוח ריינר קוסמאול. הקלטות שעשה קווסטהוף לשירים של ברהמס, ליסט ושוברט, בליווי הפסנתרן יוסטוס ציין היו מועמדות לגראמי בשנים 2000 ו-2001. תומאס קווסטהוף מקליט לחברת דויטשה גראמופון. קווסטהוף הוא פרופסור במשרה מלאה לפיתוח קול ומופיע רק כחמישים פעמים בשנה. הוא היה פרופסור באקדמיה למוזיקה בדטמולד, גרמניה וכיום הוא מלמד בבית הספר הגבוה למוזיקה על שם הנס אייזלר בברלין. קווסטהוף הוזמן להופיע בקרנגי הול בעונת הקונצרטים 2006-07 אך מחלה אילצה אותו לבטל את שתי הופעותיו הראשונות במסגרת זו. בשנת 2006 הוציא קווסטהוף אלבום ג'אז ראשון בשם Watch What Happens מדיה וקבצים בנושא תומאס קווסטהוף בוויקישיתוף אתר האינטרנט הרשמי של תומאס קווסטהוף תומאס קווסטהוף, ברשת החברתית פייסבוק תומאס קווסטהוף, במסד הנתונים הקולנועיים IMDb (באנגלית) תומאס קווסטהוף, באתר ספוטיפיי תומאס קווסטהוף, באתר AllMusic (באנגלית) תומאס קווסטהוף, באתר MusicBrainz (באנגלית) תומאס קווסטהוף, באתר Yandex.Music (ברוסית) תומאס קווסטהוף, באתר Discogs (באנגלית) תומאס קווסטהוף, באתר Songkick (באנגלית) תומאס קווסטהוף, באתר Genius תומאס קווסטהוף, באתר בילבורד (באנגלית) Deutsche Grammophon website Quasthoff fansite "Thomas Quasthoff Speaks Very Frankly": Interview with Quasthoff in the Evening Standard "The Dreamer" is a Movie which covers Thomas Quasthoff's most important career-steps and the way to his lifetime dream – to become an Opera singer on stage תומאס קווסטהוף, באתר אנציקלופדיה בריטניקה (באנגלית) אמיר מנדל, תומס קווסטהוף: "אני לא אדם שמסתתר או מסתגר", באתר הארץ, 20 בפברואר 2022 Stephen Moss, 'I'm lucky. Everyone can see my disability'. The Guardian, 20 October 2000. Peter Conrad, "More, much more than this...". The Observer, 7 April 2002. Jay Nordlinger, "Scatting & Growling His Way Through". New York Sun, 9 March 2007. Allan Kozinn, "Put Me Out There, Coach. I’m Ready to Sing." New York Times, 7 March 2007.